b'\n_START_ARTICLE_\nColin Farrell\n_START_SECTION_\n\xc5\xbdivotopis\n_START_PARAGRAPH_\nC. Farrell je s obitelji \xc5\xbeivio u Castleknocku, pristojnom predgra\xc4\x91u Dublina. Otac Eamon bio je nogometa\xc5\xa1 u Shamrock Roversima 1960-ih, kada je klub bio na vrhuncu. Colin je najmla\xc4\x91e od \xc4\x8detvero djece._NEWLINE_\xc5\xbdelio je postati nogometa\xc5\xa1 poput oca, ali su ga roditelji poslali u skupu i strogu privatnu srednju \xc5\xa1kolu (Castleknock College), u kojoj se vi\xc5\xa1e cijenio ragbi. Me\xc4\x91utim naporni treninzi nisu odu\xc5\xa1evljavali Colina, ve\xc4\x87 se okrenuo zadovoljavanju svojih hedonisti\xc4\x8dkih potreba. Tako je i zaradio nadimak "zlo\xc4\x8destog de\xc4\x8dka", prepu\xc5\xa1taju\xc4\x87i se lakim drogama, duhanu, zabavama, djevojkama. Uhi\xc4\x87ivan je zbog prebrze vo\xc5\xbenje, kra\xc4\x91e i tukao se s kim je stigao. Kako bi ga smirili, roditelji su ga prebacili u internat, ali tamo se potukao s ravnateljem. Nakon izbacivanja iz \xc5\xa1kole odlazi godinu dana \xc5\xbeivjeti u Sydney (Australija). Radio je razli\xc4\x8dite poslove i imao prvo gluma\xc4\x8dko iskustvo u uli\xc4\x8dnom teatru u ulozi irskog pobunjenika Neda Kellyja._NEWLINE_Vratio se u Dublin, sva\xc5\xa1tario, pa se priklju\xc4\x8dio skupini koja se bavila kaubojskim plesom, da bi s osamnaest godina i u\xc5\xbeivanja velikih koli\xc4\x8dina droge i alkohola zavr\xc5\xa1io na lije\xc4\x8denju od depresije. Lije\xc4\x8denje njegove autodestrukcije je trajalo \xc5\xa1est mjeseci i tada mu je pomogao brat Eamon (vodi umjetni\xc4\x8dku \xc5\xa1kolu u Dublinu), posudiv\xc5\xa1i mu novac i natjerav\xc5\xa1i ga da upi\xc5\xa1e satove glume na Gaiety School of Drama. Kako nikada nije podnosio autoritete i ovaj puta je prekinuo \xc5\xa1kolovanje, zara\xc4\x91ivao kao fotomodel i dobio prvu ulogu u filmu "A Little World Of Our Own". Na njegovu sre\xc4\x87u primijetio ga je glumac Kevin Spacey i spomenuo producentima filma "Ordinary Decent Criminal". Uloga sa Spaceyem donijela mu je dodatni proboj i dolazak na ameri\xc4\x8dko podru\xc4\x8dje. U me\xc4\x91uvremenu je u Irskoj igrao u niskobud\xc5\xbeetnom filmu Joela Schumachera "Tigerland" i njome zaradio pohvale ameri\xc4\x8dkih filmskih kriti\xc4\x8dara._NEWLINE_\xc5\xbdivio je nevjerojatno brzo, potajno se vjen\xc4\x8dav\xc5\xa1i s glumicom Ameliom Warner, da bi se nakon par mjeseci razveli. Onda je uslijedila odli\xc4\x8dna uloga u filmu "Hartov rat" s Bruceom Willisom u glavnoj ulozi. Nakon toga je nizao uloge u filmskim hitovima poput ZF "Minority Reporta" (2002. g.) s Tomom Cruiseom. I dalje je ostao dosljedan sebi i svojoj otvorenosti pri\xc4\x8daju\xc4\x87i o seksu, drogama, pi\xc4\x87u. \xc5\xbdestoke reakcije izazvao je njegov intervju za magazin Playboy 2002. godine u kojem je pripadnike IRA-e nazvao "sme\xc4\x87em i teroristima._NEWLINE_U 2003. godini snimio je \xc4\x8dak \xc5\xa1est filmskih uloga._NEWLINE_Sa svojim idolom iz djetinjstva Al Pacinom glumio je u filmu "The Recruit", a glumcu Ben Afflecku oteo ulogu u ekranizaciji stripa Daredevil. U samo dvanaest dana snimio je film "Phone Booth" , zatim u biografskoj drami "Victoria Guerin" i jednu od glavnih uloga u filmu "S.W.A.T."._NEWLINE_Marljivo je nastavio snimati i u 2004. g. najprije film "A Home At The End Of The World", a ulogom u filmu "Alexander" dokazao je da se ne boji kontroverze, ali gledatelji i kriti\xc4\x8dari taj film nisu osobito dobro prihvatili, ali to Farella nije pokolebalo, pa je snimio dramu "Ask The Dust" sa Salmom Hayek, epsku sagu "The New World" (oko koje se tako\xc4\x91er digla prili\xc4\x8dna pra\xc5\xa1ina zbog dobi partnerice u filmu)._NEWLINE_Nakon snimanja filmskog nastavka popularne policijske serije "Miami Vice" (koji kre\xc4\x87e u distribuciju 2006. g.) s Jammieom Foxxom, odlazi na lije\xc4\x8denje ovisnosti o lijekovima protiv bolova._NEWLINE_Uz pomo\xc4\x87 vi\xc5\xa1eg suda u Los Angelesu uspio je prekinuti distribuciju ku\xc4\x87nih seksi video snimki preko interneta, koje je 2003. g. snimio s Playboyevom djevojkom Nicole Narain._NEWLINE_Iz jedne od propalih veza ima sina, u sije\xc4\x8dnju 2006. se vratio s lije\xc4\x8denja i o\xc4\x8dekuje ga bogati raspored snimanja za film o Bobu Dylanu, pa triler "Borgia" i dramu "Pride and Glory" s Nickom Nolteom.'